stanford-oval/wikipedia huggingface dataset:
ไอนีดซัมบอดี (อยากขอสักคน)

| "I Need Somebody  (อยากขอสักคน)"> เพลงโดยสุกฤษฎิ์ วิเศษแก้ว.จากอัลบั้มLove Scenes |
| --- | --- |
วางจำหน่าย: 16 ตุลาคม พ.ศ. 2549
แนวเพลง: ป็อป, อาร์แอนด์บี
ความยาว: 4:23
ค่ายเพลง: เอ็กแซ็กท์ แกรมมี่
ผู้ประพันธ์เพลง: บรรเจิด สินธุ กันธุรักษ์ โนบาง

"I Need Somebody (อยากขอสักคน)" เป็นซิงเกิลแรกของ สุกฤษฎิ์ วิเศษแก้ว หรือ บี้ เดอะสตาร์ รองชนะเลิศอันดับ 1 ในรายการ เดอะสตาร์ ค้นฟ้าคว้าดาวปี 3 และเพลงประกอบละคร กาหลมหรทึก ออกจำหน่ายในวันที่ 16 ตุลาคม พ.ศ. 2549
เพลง "I Need Somebody (อยากขอสักคน)" ได้ประสบความสำเร็จอย่างถล่มทลาย ด้วยน้ำเสียง ทำนองเพลง และท่าเต้นที่เป็นเอกลักษณ์ (ท่าวาดหัวใจ) และทำให้ได้รับรางวัลอีกหลายเวที ไม่ว่าจะเป็น รางวัลเพลงยอดนิยมสุดซี๊ดประจำปี จาก ซี๊ด อวอร์ดส, รางวัลเพลงรักแห่งปี จาก อินยังเจเนอรชันชอยส์ อวอร์ดส 2006, รางวัลเพลงยอดนิยม จาก รางวัลสตาร์เอนเตอร์เทนเมนต์อวอร์ดส 2006 โดยมีฮั่น อิสริยะ ภัทรมานพ มาเป็นแดนเซอร์ ก่อนประกวดเดอะสตาร์ 8 ในปี 2555
ในปี พ.ศ. 2550 เพลง "I Need Somebody (อยากขอสักคน)" ถูกใช้เป็นเพลงประกอบภาพยนตร์โฆษณา โฟโมสต์ ไฮไฟว์ และถูกใช้เป็นเพลงในละคร เซียมซีเสี่ยงรัก ในปี พ.ศ. 2560
ในปี พ.ศ. 2568 เพลง I Need Somebody (อยากขอสักคน) ถูกทำเวอร์ชันใหม่ โดยแกงส้ม ธนทัต ชัยอรรถ
การตอบรับ

เพลง "I Need Somebody (อยากขอสักคน)" ได้อันดับ 1 นาน 4 สัปดาห์ จากการจัดอันดับของซี้ดเอฟเอ็ม ในชาร์ตของ ซี๊ด เรดิโอชาร์ต
การตอบรับ > ชาร์ต

| ชาร์ต (พ> ศ. 2549) | อันดับสูงสุด |
| --- | --- |
ซี๊ด เรดิโอชาร์ต: 1
อีเอฟเอ็ม ชาร์ต 94 ท็อป แอรเพลย์ ออฟเดอะเยียร์: 1
เอ็มทีวี ไทยแลนด์ 100 ชาร์ต ออฟเดอะเยียร์: 14

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 86
รางวัล

| ผู้มอบรางวัล | สาขารางวัล | ผล | หมายเหตุ |
| --- | --- | --- | --- |
| อินยังเจเนอเรชันชอยส์ 2006 | เพลงรักแห่งปี | ได้รับรางวัล | คณะกรรมการเป็นผู้ตัดสิน |
| ซี้ดอวอร์ดส 2007 | เพลงยอดนิยมสุดซี้ดประจำปี | ได้รับรางวัล | คณะกรรมการเป็นผู้ตัดสิน |
| สตาร์เอนเตอร์เทนเมนต์อวอร์ดส ครั้งที่ 5 | เพลงยอดนิยม | ได้รับรางวัล | คณะกรรมการเป็นผู้ตัดสิน |
อำเภอสาลาเกรา

| อำเภอสาลาเกรา ស្រុកសាលាក្រៅ |
| --- | --- |
อำเภอ (สฺรุก)
ประเทศ:  กัมพูชา
จังหวัด: ไพลิน
พื้นที่
 • ทั้งหมด: 575 ตร.กม. (222 ตร.ไมล์)
ประชากร (2541)
 • ทั้งหมด: 7,106 คน
เขตเวลา: UTC+7 (ICT)
สาลาเกรา (เขมร: សាលាក្រៅ, Saléa Krau) เป็นอำเภอที่ตั้งอยู่ในจังหวัดไพลิน ทางตะวันตกของประเทศกัมพูชา อำเภอนี้แบ่งย่อยออกเป็น 4 ตำบลและ 43 หมู่บ้าน ตามสำมะโนประชากรของกัมพูชาในปี พ.ศ. 2541 พบว่ามีประชากร 7,106 คน
มีถนนอย่างเป็นทางการที่ผ่านแดนระหว่างประเทศติดต่อกับประเทศไทยในอำเภอนี้ตั้งอยู่ที่พสาพรัม การข้ามชายแดนเชื่อมต่อกับไพลินตามทางหลวงหมายเลข 57 ด่านฝั่งไทยเรียกว่าจุดผ่านแดนถาวรบ้านผักกาด ตั้งอยู่ในตำบลคลองใหญ่ อำเภอโป่งน้ำร้อน จังหวัดจันทบุรี
การปกครอง

| ตำบล (คุ้ม) | หมู่บ้าน (ภูมิ) |
| --- | --- |
สาลาเกรา (Sala Krau): Spung, Veal, Tuol, Leav, Kuy, Ou Ressey Kroam, Kok Keo, Sre An Tak
Stueng Trang: Thnal Bat, Stueng Trang, Phnum Krenh, Ou Kunthy Dova, Baysei, Phnum Preal, Dei Saeit, Ou Doun Ta Kroam, Ou Don Ta Loeu, Prey Chun Teas, Phteas Sbouv (Phteah sbov), Koun Damrei, Toul Khos, Anlong Reaksa, Tomnob, Dei Sa Thma
Stueng Kach: Kngak, Ta Ngen Kraom, Ou Beng, Bos S'am, Doung, Stueng Kach, Boeng Prolit, Sla, Rathkraoh Chheh, Tuek Chenh, Ou Ro El, Phsar Prum, Ou Chheu Kram
Ou Andoung: Thnal Totueng, Koun Phnum, Thnal Kaeng, Boeng Trakuon, O Andoang, Ou Ressey Loeu
อำเภอบ็อนเตียย์อ็อมปึล

| อำเภอบ็อนเตียย์อ็อมปึล ស្រុកបន្ទាយអំពិល |
| --- | --- |
อำเภอ (สฺรุก)
อำเภอบ็อนเตียย์อ็อมปึลที่ตั้งในประเทศกัมพูชา
พิกัด: 14°15′N 103°15′E﻿ / ﻿14.250°N 103.250°E﻿ / 14.250; 103.250
ประเทศ:  กัมพูชา
จังหวัด: อุดรมีชัย
เขตเวลา: +7
Geocode: 2202
บ็อนเตียย์อ็อมปึล (เขมร: បន្ទាយអំពិល) เป็นอำเภอหนึ่งในจังหวัดอุดรมีชัย ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 พบว่ามีประชากร 27,075 คน
ประวัติ

อำเภอบ็อนเตียย์อ็อมปึลเป็นที่ตั้งของวัดเจ้าสรีวิบล ซึ่งเป็นที่รู้จักน้อยกว่า วัดแห่งนี้อยู่ในเสียมราฐ ตั้งอยู่ริมถนนหลวงโบราณที่ทอดยาวจากนครวัดไปยังเบ็งเมเลีย
การปกครอง

ตารางต่อไปนี้แสดงหมู่บ้านในอำเภอบ็อนเตียย์อ็อมปึล จำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
อ็อมปึล: Pong Tuek, Ampil Chas, Trom, Rung Roeang, Rumduol Chas, Kdol, Baray, Yak, Pongro, Prey Voa, Kouk Ritth, Ampil Thmei, Chob Kokir Khang Kaeut, ChobKokir Khang Lech, Kouk Thum, Lbaeuk Rith, Rumduol Thmei, Prasat Rumduol, Ovlaok, Tbaeng Chas, Tbaeng Thmei, Kouk Prech, Doun Tea, Char, Trab, Sopheap, Pongro Ta Lei, Ha Leam Saenchey, Chan Krohorm Saenchey, Decho Ou Da, Rumdul Saenchey
Beng: Beng, Totueng Thngai, Tumnob Thmei, Prasat Lbaeuk, Pou Thmei, Prasat Bei, Voa Yeav, Pou Chas, Reangsei, Kouk Kei, Kouk Kampol, Kouk Kabbas, Kantuy Chun, Ou Rumduol, Reaksmei Souphi, Samraong Teab, Ta Ma, Tumnob Chas, Yeay Tep, Trapaeng Svay, Pur Sen Chey, Maly Stroang, Kralor Sen Chey
Kouk Khpos: Kouk Khpos, Prei, Keab, Chheu Slab, Tonle Sa, Thnal, Monorum, Prasat Ou Tong, Prey Totueng, Srah Srang, Bos Thom, Saen Monorom 1, Saen Monorom 2
Kouk Mon: Soengh, Siliem, Kouk Mon, Roneam Thum, Sala Rang, Kanhchrieb, Kouk Svay, Kur, Prey Veaeng, Sith Serei, Ta Nes, Trapeang Ampil, Thnal Bat, Thnal Dach, Kouk Sangkaeuch, Ta Ham, Rumchek, Thma Doun, Tamoan Saenchey
ประชากร

อำเภอนี้แบ่งย่อยออกเป็น 4 ตำบล (คุ้ม) และ 86 หมู่บ้าน (ภูมิ)
นรวิชญ์ ฐิติเจริญรักษ์

| นรวิชญ์ ฐิติเจริญรักษ์ |
| --- | --- |

สารนิเทศภูมิหลัง
เกิด: 13 มิถุนายน พ.ศ. 2547 (20 ปี) กรุงเทพมหานครประเทศไทย
ส่วนสูง: 183 เซนติเมตร (6 ฟุต 0 นิ้ว)
น้ำหนัก: 65 kg (143 lb)
อาชีพ: นักแสดง, นักร้อง, เจ้าของกิจการแบรนด์เสื้อผ้า Divine, ศิลปิน
ปีที่แสดง: 2562–ปัจจุบัน
ผลงานเด่น: ติณณ์ - แฟนผมเป็นประธานนักเรียน    ฮาร์ท - Midnight series: Moonlight Chicken  กองทัพ - เขียนรักด้วยยางลบ  
สังกัด: จีเอ็มเอ็มทีวี
นรวิชญ์ ฐิติเจริญรักษ์ (เกิด 13 มิถุนายน พ.ศ. 2547) ชื่อเล่น เจมีไนน์ เป็นนักแสดงชาวไทย สังกัดจีเอ็มเอ็มทีวี เจมีไนน์เริ่มต้นอาชีพของเขาเมื่อเขาปรากฏตัวในรายการเรียลลิตีทีวี Thailand School Star 2019 เป็นที่รู้จักจากบทบาท ติณณ์ ในแฟนผมเป็นประธานนักเรียน (2566)
ประวัติและการศึกษา

นรวิชญ์ ฐิติเจริญรักษ์ เกิดที่กรุงเทพมหานคร เมื่อวันที่ 13 มิถุนายน พ.ศ. 2547 มีชื่อเล่นว่า เจมีไนน์ ตามราศีเดือนเกิดของเขา
ในเดือนพฤษภาคม พ.ศ. 2565 เจมีไนน์สำเร็จการศึกษาระดับมัธยมศึกษาจาก โรงเรียนนานาชาติฮาร์โรว์กรุงเทพ (Harrow International School Bangkok)
ปัจจุบันกำลังศึกษาระดับปริญญาตรี สถาบันนวัตกรรมบูรณาการแห่งจุฬาลงกรณ์มหาวิทยาลัย หลักสูตรศิลปศาสตร และวิทยาศาสตรบัณฑิต สาขาวิชานวัตกรรมบูรณาการ (หลักสูตรนานาชาติ) (Bachelor of Arts and Science in Integrated Inovation: BAScii)
อาชีพ

เมื่ออายุ 15 ปี เจมีไนน์ได้เข้าร่วมรายการเรียลลิตีทีวีโชว์ของจีเอ็มเอ็มทีวี รายการ Thailand School Star 2019 ซึ่งเขาได้เป็น 1 ในผู้เข้ารอบสุดท้ายและได้เซ็นสัญญากับสังกัด จีเอ็มเอ็มทีวี
อาชีพ > นักแสดง

ในปี พ.ศ. 2563 เจมีไนน์ได้แสดงเป็นนักแสดงรับเชิญในฐานะนักเรียนรุ่นน้องในซีรีส์ แค่เพื่อนครับเพื่อน (2563)
เมื่อวันที่ 2 ธันวาคม พ.ศ. 2565 ซีรีส์ บีแอล เรื่อง แฟนผมเป็นประธานนักเรียน เริ่มออกอากาศทางช่องจีเอ็มเอ็ม 25 โดยเขารับบทเป็น ติณณ์ ประธานนักเรียนสุดเพอร์เฟคที่ไปตกหลุมรัก กันต์ ที่รับบทโดยโฟร์ท-ณัฐวรรธน์ จิโรชน์ธิกุล
เจมีไนน์ยังรับบทเป็น ฮาร์ท นักแสดงสมทบในซีรีส์พระจันทร์มันไก่ (2566) อันเป็นบทบาทที่ท้าทายความสามารถเนื่องด้วยตัวละครเป็นผู้พิการทางการได้ยิน เจ้าตัวจึงจำเป็นต้องผ่านการฝึกภาษามือเพื่อถ่ายทอดเรื่องราวต่าง ๆ ผ่านซีรีส์ได้อย่างสมบูรณ์
ในงาน GMMTV 2023: Diversely Yours มีการประกาศว่า เจมีไนน์จะไปปรากฏตัวใน Our Skyy 2 ที่เป็นภาคต่อของซีรีส์ แฟนผมเป็นประธานนักเรียน
เจมีไนน์ยังคงรับงานแสดงอย่างต่อเนื่องโดยในปี 2567 เจมีไนน์ได้รับบท กองทัพ นักแสดงหลักเรื่อง My Love Mix-Up! เขียนรักด้วยยางลบ ซึ่งดัดแปลงจาก Keita Hatsukoi มังงะชื่อดังของญี่ปุ่น
อาชีพ > ศิลปิน/นักร้อง

เจมีไนน์มีความสามารถด้านการร้องเพลงตั้งแต่เด็กอีกทั้งยังเคยอยู่วง Toxic ซึ่งเป็นวงดนตรีของโรงเรียนนานาชาติฮาร์โรว์ เมื่อเข้าวงการ ผลงานเพลงเดี่ยวชิ้นแรกของเจมีไนน์คือ เพลงรัก (Hook) และเพลงอื่น ๆ เช่น รักหน้าตาเหมือนเธอไหม (Love Love Love), เอาไรว่ามา (Anything You Want) ภายใต้ค่าย GMMTV
ต่อมาเจมีไนน์ได้รับการเปิดตัวในนามนักร้องเดี่ยวสังกัด Riser Music อย่างเป็นทางการเมื่อวันที่ 16 กุมภาพันธ์ 2567 พร้อมปล่อยซิงเกิลแรก ใกล้เกิน (Too Close Too Handle) ให้ได้รับฟังในเวลาถัดมา หลังจากนั้นช่วงกลางปีต่อยอดกระแสด้วยเพลง เหนื่อยหน่อยนะ (Someone Like Me) และตามมาด้วยเพลง ค้าง (Still) ที่ปล่อยออกมาช่วงสิ้นปี 2567
อาชีพ > แฟชั่น

เจมีไนน์เริ่มเดินสายงานแฟชั่นโชว์ครั้งแรกในช่วงเดือนมกราคม พ.ศ. 2567 ให้กับ ZEGNA's Fall/Winter 2024 ในคอลเลคชั่น The Oasis of Cashmere  ถัดมาในเดือนมิถุนายนได้รับเกียรติอีกครั้งจากทางแบรนด์ ZEGNA ให้เข้าร่วม ZEGNA's Summer 2025 Fashion Show ด้วยลุคจากคอลเลคชั่น L'Oasi di Lino โดยทั้งสองงานดังกล่าวจัดขึ้น ณ มิลาน ประเทศอิตาลี
ในเดือนกันยายนปี 2567 เจมีไนน์เข้าร่วมนิวยอร์กแฟชั่นโชว์ของ Tommy Hilfiger ที่จัดขึ้นบนเรือ Staten Island Ferry สอดคล้องกับคอนเซปต์ Nautical Inspiration นอกจากนี้เจมีไนน์ยังได้ปรากฏตัวในฐานะ Friend of L'oreal Paris ของงาน Le Defile L'oreal Paris เพื่อร่วมชมแฟชั่นโชว์ ณ ปารีส ประเทศฝรั่งเศส อีกทั้งยังได้รับโอกาสสุดพิเศษในการสัมภาษณ์ Kendall Jenner ตำแหน่ง Global Ambassador ของแบรนด์ดังกล่าวอีกด้วย
ในเดือนธันวาคมปี 2567 Tommy Hilfiger ได้แต่งตั้ง เจมีไนน์, โฟร์ท, ปอนด์, และภูวินทร์ ให้เป็น Brand Ambassador และเข้าสู่ Tommy Family อย่างเป็นทางการ
ในเดือนมีนาคมปี 2568 เจมีไนน์ได้รับเกียรติจากแบรนด์ CHANEL เข้าร่วมชมโชว์ PARIS FASHION WEEK CHANEL FALL WINTER 2025 ณ กรุงปารีส ประเทศฝรั่งเศส
อาชีพ > ธุรกิจ

ในปี พ.ศ. 2566 เจมีไนน์ก่อตั้งแบรนด์แฟชั่นโดยใช้ชื่อว่า DIVINE ที่จำหน่ายผลิตภัณฑ์เสื้อผ้า กระเป๋า หมวก และอื่น ๆ ซึ่ง ณ ปัจจุบันมีคอลเลคชัน ดังนี้
Discover Your Divine
Game On Collection
Wintermester23
Chillcation
Perfect Match (Divine x Numone)
Home for the Holidays
ผลงาน

นรวิชญ์ ฐิติเจริญรักษ์ มีผลงานเด่นในบท "ติณณ์ (ติณณ์ภพ จิราวัฒนากุล)" จากซีรี่ส์เรื่อง แฟนผมเป็นประธานนักเรียน เป็นละครชุดทางโทรทัศน์แนวโรแมนติก กำกับการแสดงโดย กรพรหม นิยมศิลป์ ผลิตโดย จีเอ็มเอ็มทีวี รับชมย้อนหลังได้ทาง Viu
ผลงาน > ละครชุดทางโทรทัศน์

| ปี | ชื่อเรื่อง | บทบาท | หมายเหตุ | ช่องทางออกอากาศ |
| --- | --- | --- | --- | --- |
| 2564 | แค่เพื่อนครับเพื่อน Bad Buddy Series | รุ่นน้องของภัทรและปราณ | นักแสดงรับเชิญ | จีเอ็มเอ็ม 25 |
| 2565 | My School President แฟนผมเป็นประธานนักเรียน | ติณณ์ (ติณณ์ภพ จิราวัฒนากุล) | นักแสดงหลัก | จีเอ็มเอ็ม 25 |
| 2566 | Midnight Series: Moonlight Chicken พระจันทร์มันไก่ | ฮาร์ท | นักแสดงสมทบ | Disney+ จีเอ็มเอ็ม 25 |
| 2566 | My School President แฟนผมเป็นประธานนักเรียน ตอนพิเศษใส่ไข่ | ติณณ์ (ติณณ์ภพ จิราวัฒนากุล) | นักแสดงหลัก | จีเอ็มเอ็ม 25 |
| 2566 | Our Skyy 2 แฟนผมเป็นประธานนักเรียน | ติณณ์ (ติณณ์ภพ จิราวัฒนากุล) | นักแสดงหลัก | จีเอ็มเอ็ม 25 |
| 2567 | My Love Mix Up! เขียนรักด้วยยางลบ | กองทัพ | นักแสดงหลัก | จีเอ็มเอ็ม 25 วิว |
| TBA | The Dark Dice เกมทอยทะลุมิติ | สมุทร | นักแสดงหลัก | TBA |
| TBA | Ticket to Heaven เด็กชายไม่ไปสวรรค์ | บาร์ธ | นักแสดงหลัก | TBA |
ผลงาน > ตำแหน่งแบรนด์/โฆษณา

| ปี | ชื่อแบรนด์/โฆษณา | ประเภท | ตำแหน่ง | อ้างอิง |
| --- | --- | --- | --- | --- |
| 2564 | ปาร์ตี้ | ขนมขบเคี้ยว | Promoter |  |
| 2566 | GrabFood | บริการรับ-ส่งอาหาร | Promoter |  |
| 2566 | Samsung Galaxy A54 5G และ Galaxy A34 5G | โทรศัพท์มือถือ | Presenter |  |
| 2566 | Doctor Tony | เซรั่มผิวหน้า | Brand Ambassador |  |
| 2566 | Lazada | แพลตฟอร์มสินค้าออนไลน์ | Presenter |  |
| 2566 | มันโชส | ขนมขบเคี้ยว | Presenter |  |
| 2566 | SF Cinema | โรงภาพยนตร์ | Friends of SF |  |
| 2566 | Senka | โฟมล้างหน้า | Promoter |  |
| 2566 | แบรนด์ซุปไก่สกัด | ซุปไก่สกัด | Presenter |  |
| 2566 | beng-beng | ขนมเวเฟอร์ | Presenter |  |
| 2566 | ACUVUE Thailand | คอนแทคเลนส์ | Brand Ambassador |  |
| 2566 | mise en scène | เซรั่มบำรุงผม | Presenter |  |
| 2567 | NESCAFÉ Make Your World | เครื่องดื่มกาแฟสูตรอเมริกาโน่ | Presenter |  |
| 2567 | Nekko | อาหารแมว | Presenter |  |
| 2567 | Bonchon Thailand | ภัตตาคารอาหารเกาหลี | Brand Ambassodor |  |
| 2567 | Parodontax | ยาสีฟัน | Presenter |  |
| 2567 | โออิชิ กรีนที | เครื่องดื่มชาเขียว | Presenter |  |
| 2567 | Samsung Galaxy A55 5G และ Galaxy A35 5G | โทรศัพท์มือถือ | Presenter |  |
| 2567 | L'Oreal Paris | สกินแคร์ | Brand  Spokeperson |  |
| 2567 | Colly Gluta C Plus | ผลิตภัณฑ์เสริมอาหาร | Presenter |  |
| 2567 | Pastel | ยาดม | Presenter |  |
| 2567 | Breeze | ผลิตภัณฑ์ซักผ้า | Presenter |  |
| 2568 | NIVEA | Body Serum | Presenter |  |
| 2568 | GrabFood | Food Delivery | Friend of Grab |  |
คอนเสิร์ต

| ปี | ชื่องาน | วันที่ | สถานที่ | อ้างอิง |
| --- | --- | --- | --- | --- |
| 2566 | My School President Prom Night Live On Stage | 18-19 มีนาคม | Union Hall, Union Mall |  |
| 2566 | Lazada 6.6 WOW FESTIVAL | 6 มิถุนายน | Bitec Bangna Hall 103 |  |
| 2566 | LOVE OUT LOUD FAN FEST 2023 : LOVOLUTION | 24-25 มิถุนายน | Royal Paragon Hall |  |
| 2566 | GMMTV MUSICON | 29-31 กรกฎาคม |  Zepp DiverCity, Tokyo  Toyosu PIT  TKP Shimbashi Conference Center |  |
| 2566 | Gemini Fourth My Turn Concert | 26-27 สิงหาคม | Impact Arena, Muang Thong Thani |  |
| 2566 | GMMTV Fan Fest 2023 Live in Japan | 9 ตุลาคม | PIA ARENA MM |  |
| 2566 | Big Mountain Music Festival 13 (หมายเหตุ:แสดงบนเวที Block Stage) | 10 ธันวาคม | The Ocean เขาใหญ่ จังหวัดนครราชสีมา |  |
| 2567 | Polca Time Traveling Concert (หมายเหตุ: แขกรับเชิญ) | 27 เมษายน | ยูเนี่ยน ฮอลล์ ชั้น F6 ศูนย์การค้ายูเนี่ยน มอลล์ |  |
| 2567 | LOVE OUT LOUD FAN FEST 2024: THE LOVE PIRATES | 18-19 พฤษภาคม | Impact Arena, Muang Thong Thani |  |
| 2567 | GEMINI FOURTH RUN THE WORLD CONCERT | 31 สิงหาคม-1 กันยายน | Impact Arena, Muang Thong Thani |  |
| 2567 | GMMTV MUSICON IN CAMBODIA | 5 ตุลาคม | NABA Theatre, NagaWorld2 |  |
| 2567 | Big Mountain Music Festival 14 | 8 ธันวาคม | The Ocean เขาใหญ่ จังหวัดนครราชสีมา |  |
| 2568 | LOVE OUT LOUD FAN FEST 2025 : LOVEMOSPHERE | 17-18 พฤษภาคม | Impact Arena, Muang Thong Thani |  |
คอนเสิร์ต > GEMINI FOURTH RUN THE WORLD CONCERT — WORLD TOUR

| วันที่ | เมือง/ประเทศ | สถานที่ |
| --- | --- | --- |
| 19 ตุลาคม 2567 | Ho Chi Minh | Hoa Binh Theater |
| 9 พฤศจิกายน 2567 | Taipei | Taipei International Convention Center |
| 25 มกราคม 2568 | Manila | SM Skydome, SM North EDSA |
| 8 มีนาคม 2568 | Singapore | The Theater at Mediacorp |
| 30 มีนาคม 2568 | Macao | Broadway Theater |
| 2 เมษายน 2568 | Miami | Miramar Cultural Center |
| 4 เมษายน 2568 | New York | SVA Theatre |
| 6 เมษายน 2568 | Denver | Ogden Theatre |
| 29 มิถุนายน 2568 | Osaka | - |
คอนเสิร์ต > แฟนมีตติ้ง

| ปี | ชื่องาน | วันที่ | สถานที่ |
| --- | --- | --- | --- |
| 2565 | POLCA THE JOURNEY: TAY & NEW 1st FAN MEETING IN THAILAND (หมายเหตุ: เป็นนักร้องรับเชิญในเพลง “การเดินทางที่แสนพิเศษ”) | 25 มิถุนายน | แจ้งวัฒนะ ฮอลล์, เซ็นทรัลแจ้งวัฒนะ ชั้น 5 |
| 2566 | GEMINIFOURTH 1st FAN MEETING IN CAMBODIA | 25 มีนาคม | Major Cineplex(Aeon Mall Mean Chey) |
| 2566 | GMMTV FAN DAY 4 IN OSAKA | 6-7 พฤษภาคม | Dojima River Forum (Osaka) |
| 2566 | My School President 1st Fan Meeting in Cambodia | 27-28 พฤษภาคม | AEON HALL (3 floor) at AEON MALL SEN SOK CITY (AEON2) |
| 2566 | GeminiFourth - Summer Holiday in Vietnam | 3 มิถุนายน | The ADORA Center |
| 2566 | My School President 1st Fan Meeting in Singapore | 1 กรกฎาคม | Capital Theater |
| 2566 | My School President 1st Fan Meeting in Taipei | 8 กรกฎาคม | Zepp New Taipei |
| 2566 | GEMINI FOURTH 1st FAN MEETING IN TOKYO | 10 กรกฎาคม | EX THEATER ROPPONGI (TOKYO) |
| 2566 | My School President 1st Fan Meeting in Manila | 5 สิงหาคม | University Theater, UP Diliman |
| 2566 | My School President 1st Fan Meeting in Hong Kong | 12 สิงหาคม | AsiaWorld-Summit |
| 2566 | Gemini Fourth Fan Meeting in Taipei 2023 | 23 กันยายน | NTU Sports Center |
| 2566 | Gemini Fourth Fancy Ball in Hong Kong | 29 ตุลาคม | ROTUNDA 3, 6/F, KITEC |
| 2566 | My School President Fan Meeting in Vietnam | 12 พฤศจิกายน | Hoa Binh Theater |
| 2566 | My School President in Tokyo | 23 พฤศจิกายน | Belle Salle Shinjuku Grand Hall |
| 2566 | My School President Fan Meeting in Seoul | 25 พฤศจิกายน | Auditorium of Seoul Women’s University (SWU) |
| 2566 | My School President 1st Fan Meeting in Macau | 3 ธันวาคม | H853 Entertainment Place, Lisboeta Macau |
| 2567 | GMMTV Happy Weekend | 23-25 กุมภาพันธ์ | Tachikawa stage garden, Japan |
| 2568 | GMMTVFanFest Live in Japan | 13 มกราคม | Tokyo Garden Theater |
| 2568 | GEMINI FOURTH 1st FAN MEETING IN MEXICO CITY | 9 เมษายน | Teatro Metropolitan |
แหล่งข้อมูลอื่น

นรวิชญ์ ฐิติเจริญรักษ์ ที่เอกซ์ (ทวิตเตอร์)
นรวิชญ์ ฐิติเจริญรักษ์ ที่อินสตาแกรม
↑  "เจมีไนน์ นรวิชญ์ ประธานนักเรียนตัวร้าย". Yblood. 2023-07-24.{{cite web}}:  CS1 maint: url-status (ลิงก์)
↑  "เจมีไนน์ หนุ่มหล่อ น่ารักใสๆ จากซีรีส์ แฟนผมเป็นประธานนักเรียน" (ภาษาอังกฤษแบบอเมริกัน). 2023-06-15.{{cite web}}:  CS1 maint: url-status (ลิงก์)
ประเทศไทยใน พ.ศ. 2231

เหตุการณ์ที่เกิดขึ้นใน พ.ศ. 2231 (ค.ศ. 1688) ในประเทศไทย เป็นปีที่ 339 แห่งกรุงศรีอยุธยา เป็นปีที่ 59 และเป็นปีสุดท้ายแห่งราชวงศ์ปราสาททอง เป็นปีแรกแห่งราชวงศ์บ้านพลูหลวง เป็นปีที่ 33 และเป็นปีสุดท้ายในรัชสมัยของสมเด็จพระนารายณ์มหาราช และเป็นปีแรกในรัชสมัยของสมเด็จพระเพทราชา นับเป็นปี จ.ศ. 1049 (1 มกราคม - 5 เมษายน) และ 1050 (6 เมษายน - 31 ธันวาคม) ในแบบปัจจุบัน
กองทหารสยามปิดล้อมป้อมวิชเยนทร์ซึ่งทหารฝรั่งเศสยึดไว้เป็นที่มั่น ระหว่างการปฏิวัติภายใต้การนำของพระเพทราชาในปี พ.ศ. 2231
ผู้นำ

พระมหากษัตริย์ :
สมเด็จพระบรมราชาธิราชรามาธิบดี (จนถึง 11 กรกฎาคม)
สมเด็จพระมหาบุรุษ (ตั้งแต่ 11 กรกฎาคม) (ก่อนวันที่ 1 สิงหาคม มีพระราชอิสริยยศ "พระเพทราชาธิบดี")
ผู้สำเร็จราชการแทนพระองค์: สมเด็จเจ้าฟ้าสุดาวดี กรมหลวงโยธาเทพ (10 พฤษภาคม − 11 กรกฎาคม)
กรมพระราชวังบวรสถานมงคล: กรมพระราชวังบวรสถานมงคล (ตั้งแต่ ?)
สมุหนายก :
พระยาวิไชเยนทร์ (จนถึง 5 มิถุนายน)
เจ้าพระยาชำนาญภักดี (ตั้งแต่ ?)
กรุงกัมพูชา: พระไชยเชษฐารามาอิศวร
เหตุการณ์ > เมษายน

30 เมษายน – สมเด็จพระนารายณ์ เสด็จทอดพระเนตรสุริยุปราคา ร่วมกับคณะบาทหลวงฝรั่งเศส และข้าราชบริพารฝ่ายไทย ณ พระที่นั่งเย็น พระที่นั่งตำหนักกลางทะเลชุบศร เมืองลพบุรี
เหตุการณ์ > พฤษภาคม

10 พฤษภาคม
สมเด็จพระนารายณ์ ขณะมีพระอาการประชวร ทรงตระหนักถึงปัญหาการสืบราชสมบัติ จึงทรงเรียกบุคคลผู้ใกล้ชิดในพระองค์ ให้เข้าเฝ้าฯ ทรงมีพระราชดำริที่จะยกให้กรมหลวงโยธาเทพ พระราชธิดาเพียงพระองค์เดียวของพระองค์ ขึ้นเถลิงถวัลยราชสมบัติ และให้บุคคลทั้งสามทำหน้าที่ว่าราชการแทนจนกว่าพระราชธิดาจะทรงตัดสินพระทัยว่าจะทรงเลือกอภิเษกสมรสกับพระปีย์หรือพระเพทราชาเป็นพระราชสวามี
สมเด็จพระนารายณ์ ทรงแต่งตั้งให้ กรมหลวงโยธาเทพ พระราชธิดาเพียงพระองค์เดียวของพระองค์ ดำรงตำแหน่งเป็นผู้สำเร็จราชการแทนพระองค์
17–18 พฤษภาคม – การปฏิวัติสยาม พ.ศ. 2231: สมเด็จพระนารายณ์ ทรงถูกกักบริเวณควบคุมพระองค์
18 พฤษภาคม – การปฏิวัติสยาม พ.ศ. 2231: พระปีย์ ถูกสำเร็จโทษโดยพระเพทราชา เพราะเป็นผู้ที่มีสิทธิในการสืบราชบัลลังก์
เหตุการณ์ > มิถุนายน

5 มิถุนายน – การปฏิวัติสยาม พ.ศ. 2231: เจ้าพระยาวิชเยนทร์ (คอนสแตนติน ฟอลคอน) ถูกจับกุมด้วยข้อหากบฏและถูกสำเร็จโทษด้วยการตัดศีรษะในภายหลัง
ไม่ทราบวัน–13 พฤศจิกายน – การปฏิวัติสยาม พ.ศ. 2231: การล้อมบางกอก
เหตุการณ์ > กรกฎาคม

9 กรกฎาคม – การปฏิวัติสยาม พ.ศ. 2231: เจ้าฟ้าน้อย และ เจ้าฟ้าอภัยทศ พระอนุชาทั้งสองพระองค์ซึ่งเป็นผู้มีสิทธิ์ในราชสมบัติโดยชอบธรรม ถูกปลงพระชนม์
11 กรกฎาคม – การปฏิวัติสยาม พ.ศ. 2231: สมเด็จพระนารายณ์ เสด็จสวรรคตระหว่างทรงถูกกักบริเวณ โดยที่การสวรรคตของพระองค์อาจถูกเร่งให้เร็วขึ้นด้วยการวางยาพิษ
เหตุการณ์ > สิงหาคม

1 สิงหาคม – การปฏิวัติสยาม พ.ศ. 2231: พระเพทราชา ได้ทรงปราบดาภิเษก ขึ้นเป็นพระมหากษัตริย์รัชกาลที่ 28 แห่งกรุงศรีอยุธยา และเป็นปฐมกษัตริย์ของราชวงศ์บ้านพลูหลวง
เหตุการณ์ > พฤศจิกายน

13 พฤศจิกายน – การปฏิวัติสยาม พ.ศ. 2231: เดฟาร์ฌ หลบหนีออกจากอาณาจักรอยุธยา
14 พฤศจิกายน – ต่ออายุสนธิสัญญากับบริษัทอินเดียตะวันออกของเนเธอร์แลนด์
ผู้เสียชีวิต > พฤษภาคม

18 พฤษภาคม – พระปีย์ พระราชโอรสบุญธรรมในสมเด็จพระนารายณ์มหาราช (ไม่ทราบปีเกิด)
ผู้เสียชีวิต > มิถุนายน

5 มิถุนายน – พระยาวิไชเยนทร์ (คอนสแตนติน ฟอลคอน) สมุหนายก คนที่ 4 แห่งกรุงศรีอยุธยา (เกิด พ.ศ. 2190)
ผู้เสียชีวิต > กรกฎาคม

9 กรกฎาคม
เจ้าฟ้าอภัยทศ พระบรมวงศ์ (ประสูติ พ.ศ. 2185)
เจ้าฟ้าน้อย พระบรมวงศ์ (ประสูติ พ.ศ. 2195)
11 กรกฎาคม – สมเด็จพระนารายณ์มหาราช พระมหากษัตริย์ พระองค์ที่ 27 แห่งกรุงศรีอยุธยา (พระราชสมภพ พ.ศ. 2175)
สมเด็จพระนารายณ์มหาราช
โทลูอีน

ระวังสับสนกับ โทรูลีน
Chemical compound
โทลูอีน หรือที่รู้จักกันในชื่อ เมทิลเบนซีน หรือ ฟีนิลมีเทน เป็นของเหลวที่ไม่ละลายในน้ำ กลิ่นคล้ายสีทาบ้าน เป็นสารประกอบอะโรมาติกที่นิยมใช้ในอุตสาหกรรมเป็นสารตั้งต้นและเป็นตัวทำละลาย เช่นเดียวกับตัวทำละลายอื่นๆ โทลูลีนเป็นสารระเหยที่มีคนสูดดมและเกิดอาการเสพติดได้
คุณสมบัติทางเคมี

ปฏิกิริยาของโทลูอีนเป็นเช่นเดียวกับอะโรมาติกไฮโดรคาร์บอนทั่วไป คือการแทนที่ที่วงอะโรมาติก  หมู่เมทธิลทำให้โทลูอีนว่องไวต่อปฏิกิริยามากกว่าเบนซีนถึง 25 เท่า ในปฏิกิริยาแบบเดียวกัน  เกิดปฏิกิริยา sulfonation ได้เป็น p-toluenesulfonic acid และ chlorination โดย Cl2เมื่อมี FeCl3 ได้เป็นไอโซเมอร์ชนิดพาราและออร์โธของ chlorotoluene เกิดปฏิกิริยาnitration ได้พาราและออร์โธ- nitrotoluene แต่ถ้าได้รับความร้อนจะกลายเป็นdinitrotoluene และสารที่ใช้ทำระเบิด trinitrotoluene (TNT).
หมู่เมทธิลของโทลูอีนทำปฏิกิริยากับสารอื่นได้หลายตัว เช่นเกิดปฏิกิริยาออกซิเดชันกับ potassium permanganate และกรดเจือจาง (เช่น sulfuric acid) หรือ potassium permanganate กับกรดซัลฟูริกเข้มข้น ทำให้เกิด กรดเบนโซอิกซึ่งเมื่อทำปฏิกิริยาต่อกับ chromyl chloride จะได้ benzaldehyde (Étard reaction).  เกิดปฏิกิริยา Halogenation ในสภาวะที่มีอนุมูลอิสระ ตัวอย่างเช่น N-bromosuccinimide (NBS) เมื่อให้ความร้อนกับโทลูอีนและมี  AIBN ทำให้ได้ benzyl bromide โทลูอีนสามารถทำปฏิกิริยากับธาตุโบรมีน เมื่อมีแสงยูวี (จากแสงแดดโดยตรง) ได้ benzyl bromide โทลูอีนสามารถทำปฏิกิริยากับ HBr และ H2O2 เมื่อมีแสงสว่าง.
ความเป็นพิษและเมทาบอลิซึม

ไม่ควรสูดดมไอระเหยของโทลูอีนเพราะส่งผลต่อสุขภาพ ระดับต่ำถึงปานกลางทำให้เหนื่อย สับสน อ่อนเพลีย  อาการคล้ายเมาเหล้า เสียความทรงจำ คลื่นเหียน เบื่ออาหาร สูญเสียการได้ยินและการมองเห็นสี อาการเหล่านี้จะหายไปเมื่อหยุดสัมผัส การหายใจเอาไอระเหยเข้าไปในระดับสูงในเวลาสั้น คลื่นเหียน ล้ม หนือหมดสติ  อาจถึงตายได้
โทลูอีนมีความเป็นพิษน้อยกว่าเบนซีน จึงถูกนำมาใช้แทนที่ในฐานะตัวทำละลายอะโรมาติกในการเตรียมสารเคมี ตัวอย่างเช่น เบนซีนเป็นสารก่อมะเร็ง แต่โทลูอีนมีฤทธิ์เป็นสารก่อมะเร็งน้อยกว่า
บุคคลที่เสียชีวิตในปี พ.ศ. 2567

รายพระนามและรายชื่อต่อไปนี้เป็นบุคคลที่เสียชีวิตในปี พ.ศ. 2567
พระราชบัญญัติคุ้มครองข้อมูลส่วนบุคคล พ.ศ. 2562

| พระราชบัญญัติคุ้มครองข้อมูลส่วนบุคคล พ> ศ. 2562 |
| --- | --- |

ผู้ลงนาม: พระบาทสมเด็จพระวชิรเกล้าเจ้าอยู่หัว
วันประกาศ: 27 พฤษภาคม 2562
วันเริ่มใช้: 28 พฤษภาคม 2562 (เฉพาะหมวด 1, 4 และมาตรา 91–94) 1 มิถุนายน 2565
ท้องที่ใช้: ประเทศไทย
ผู้รักษาการ: รัฐมนตรีว่าการกระทรวงดิจิทัลเพื่อเศรษฐกิจและสังคม
การร่าง
ชื่อร่าง: ร่างพระราชบัญญัติคุ้มครองข้อมูลส่วนบุคคล พ.ศ. ....
ผู้เสนอ: คณะรัฐมนตรีประยุทธ์
ผู้ยกร่าง: สภานิติบัญญัติแห่งชาติ
การยกร่างในชั้นสภาล่าง
การยกร่างในชั้นสภาสูง
การพิจารณาในสภานิติบัญญัติ
วาระที่สาม: 28 กุมภาพันธ์ 2562
การแก้ไขเพิ่มเติม
การยกเลิก
สถานะ: ยังใช้บังคับ
| วิดีโอหลายคลิปจากแหล่งข้อมูลภายนอก |
| --- | --- |
 สาระสำคัญ พ.ร.บ. คุ้มครองข้อมูลส่วนบุคคล พ.ศ. 2562, วิดีทัศน์ยูทูบ
พระราชบัญญัติคุ้มครองข้อมูลส่วนบุคคล พ.ศ. 2562 หรือบ้างย่อเป็น PDPA (อังกฤษ: Personal Data Protection Act B.E. 2562) เป็นกฎหมายไทยระดับพระราชบัญญัติ มีเนื้อหาสาระเกี่ยวกับการคุ้มครองข้อมูลส่วนบุคคลและภาวะเฉพาะส่วนตัวในประเทศไทย มีการเสนอร่างกฎหมายดังกล่าวในเดือนพฤษภาคม  2558 โดยได้รับอิทธิพลมาจากระเบียบการคุ้มครองข้อมูลทั่วไป (GDPR) ซึ่งเป็นกฎหมายคุ้มครองข้อมูลของสหภาพยุโรป กฎหมายระบุเหตุผลและความจำเป็นว่า "เพื่อให้การคุ้มครองข้อมูลส่วนบุคคลมีประสิทธิภาพและเพื่อให้มีมาตรการเยียวยาเจ้าของข้อมูลส่วนบุคคลจากการถูกละเมิดสิทธิในข้อมูลส่วนบุคคล" พระราชบัญญัติมีผลใช้บังคับบางส่วนเมื่อวันที่ 28 พฤษภาคม 2562 โดยมีการเว้นระยะหนึ่งปีก่อนมีกำหนดที่กฎหมายจะมีผลใช้บังคับทั้งฉบับเมื่อวันที่ 28 พฤษภาคม 2563
บริบท

ในประเทศไทยเมื่อปี 2561 เกิดเหตุการรั่วไหลของข้อมูลบนคลาวด์แอมะซอนเอส3 ของทรูมูฟ เอช ในประเทศไทยมีกฎหมายภาวะเฉพาะส่วนตัวอยู่แล้ว แต่ไม่มีประสิทธิภาพและครอบคลุมเฉพาะภาครัฐเท่านั้น
ข้อมูลในช่วง 9 เดือนแรกของปี 2563 พบว่ามีการเรียกค่าไถ่ข้อมูลกว่า 192,000 ครั้ง มากที่สุดเป็นอันดับ 3 ในอาเซียน ในเดือนพฤษภาคม 2564 มีการเลื่อนการบังคับใช้ พรบ. นี้ไปเป็นวันที่ 31 พฤษภาคม 2565